### Resume

Aabenraa Kommune har kontaktet Deponi Syd I/S, da deres nuværende deponi er lukket med udgangen af 2022. De har anmodet om at indtræde som interessent i [adresse]. På baggrund af anmodning fra Aabenraa Kommune forelægges optagelsesaftalen til godkendelse. Indtrædelsens ikrafttræden forudsætter godkendelse i byrådene i samtlige ejerkommuner.

### Sagsfremstilling

Baggrund:

Deponi Syd I/S er et fælleskommunalt affaldsselskab ejet af kommunerne Billund, Esbjerg, Haderslev, Kolding, Vejen og Vejle. Selskabet startede i januar 2011 og modtager de seks ejerkommuners deponiaffald. Deponi Syd I/S ejer og driver henholdsvis [adresse] i Billund Kommune og Måde Deponi i Esbjerg Kommune og modtager årligt ca. 20.000 tons affald, herunder asbestholdigt affald, PCB-holdigt affald og affald indeholdende miljøfremmede stoffer som bly og zink.

Anmodning om indtrædelse som interessent:

Aabenraa Kommune har kontaktet [adresse] om muligheden for at indtræde som interessent. Baggrunden er, at deres nuværende deponi er lukket med udgangen af 2022. Anmodningen er blevet behandlet i bestyrelsen, som de gældende vedtægter foreskriver. Den endelige godkendelse af anmodning om indtrædelse som interessent blev godkendt af Deponi Syd I/S` bestyrelse på bestyrelsesmødet den 15. december 2022.

Indtil Aabenraa Kommunes anmodning er godkendt i samtlige af byrådene, er der indgået en samarbejdsaftale om deponeringsegnet affald gældende fra december 2022. Denne aftale ophører, når Aabenraa Kommune indtræder som interessent i [adresse] I/S.

[adresse] indtrædelse forudsætter efterfølgende godkendelse af justerede vedtægter som behandles i særskilt punkt på dagsorden. Af bilag 1 fremgår udkast til optagelsesaftale i [adresse] I/S.

### Økonomi

Aabenraa Kommune skal betale et optagelsesgebyr for indtrædelse i [adresse], og det opgøres i henhold til pkt. 13.1 i vedtægterne. Optagelsesgebyret udgør en andel af overdækningen pr. 1. januar 2023 baseret på den indtrædende interessents indbyggertal i forhold til det samlede indbyggertal i de nuværende interessenter pr. 1. januar 2023. Optagelsesgebyret erlægges som et indskud i [adresse] I/S.

Endvidere vil Aabenraa Kommune hæfte solidarisk og ubegrænset med de nuværende interessenter for Deponi Syd I/S´forpligtelser af enhver art jf. vedtægternes pkt. 13.2.

### Klima og resiliensvurdering

Ingen bemærkninger.

### Sagens videre forløb

Sagen skal behandles i Økonomiudvalget og Byrådet.

### Historik

Teknik- og Miljødirektøren indstiller, 6. marts 2023, pkt. 41:

at udvalget anbefaler over for Økonomiudvalget og byråd, at godkende Aabenraa Kommunes anmodning om indtrædelse som interessent i [adresse], og at godkende det dertil hørende udkast til optagelsesaftale.

Beslutning fra Klima, Natur- og Miljøudvalget, 6. marts 2023, pkt. 41:

Anbefalet.

Beslutning fra Økonomiudvalget, 20. marts 2023, pkt. 79:

Anbefales.

### Beslutning

Godkendt.